દિલ્હી ડેરડેવિલ્સના વિકેટકીપર બેટ્સમેન રિષભ પંત માટે આ સીઝન યાદગાર રહી. પંત અત્યાર સુધી આ સીઝનનો લીડિંગ રન સ્કોરર છે. દિલ્હીએ શરૂઆતમાં ઘણી મેચો હારી હતી પણ જ્યારે તેને ટ્રેક પકડી ત્યારે ઘણું મોડું થઈ ગયું હતું. ટીમના યુવા બેટ્સમેન પંતે આ સીઝનમાં જબરદસ્ત બેટિંગ કરી. તેણે 14 મેચોમાં 52.61 રનની એવરેજથી 684 રન બનાવ્યા. જોકે, 20 વર્ષનો આ બેટ્સમેન પોતાની ટીમને પ્લેઑફમાં પહોંચાડી ન શક્યો પણ તેણે ઘણા જૂના રેકોર્ડ્ઝ તોડી નાખ્યા. પંત દિલ્હી માટે એક સીઝનમાં સૌથી વધુ રન બનાવનારો બેટ્સમેન બની ગયો છે. તેણે આ સીઝનમાં પાંચ અર્ધ સદી અને 1 સદી ફટકારી, તેનો શ્રેષ્ઠ સ્કોર 128 રનનો રહ્યો.